Ma en kêrel moor glo kleuter | Maroela Media
'n Ma en haar kêrel sal Maandag in die landdroshof in Mokopane (Potgietersrus) verskyn in verband met die moord op die vrou se vierjarige dogter vroeg Sondagoggend.
Dít nadat die paar, onderskeidelik 26 en 28 jaar oud, die kind so erg aangerand het dat sy dood is.
Die man, wat nie die biologiese pa is nie, het glo Sondag angstig geraak toe die kind lastig begin raak het. Hy het daarna glo die laaikabel vir 'n selfoon gegryp en haar daarmee aangerand.
"Die ma was teenwoordig tydens die aanval op haar dogter, en het na bewering niks gedoen om die man te keer nie. Sy is dus medepligtig aan die aanval," sê brig. Motlafela Mojapelo, polisiewoordvoerder van Limpopo.
"Die ouers het daarna glo die erg beseerde kind neergelê om te slaap en eers later die oggend gesien sy het aan haar beserings beswyk." Die man het hom later aan die polisie oorgegee en 'n voorlopige ondersoek het daartoe gelei dat die ma ook in hegtenis geneem is.
Die paar staan tereg op moord en die ondersoek duur voort.
Dit maak my vreeslik kwaad/hartseer.. Baie mense soos, ek en my vrou, het baie gesukkel, en het 'n laaaang storie om te vertel hoe hulle uiteindelik 'n kosbare kindjie in die wêreld kon inbring, dan lees jy so iets….Ek hoop regtig hulle hulle gaan swaar gestraf word.
Dis skokkend afgryslik…. Sy is nie die woord ma werd nie. Sy het toegekyk
Tronk toe altwee.
Wanneer ek sulke goed lees kan my verstand dit nie verklaar nie. ek is n enkel ma van 2. en dis my grootste vrees om my kinders bloot te stel aan iemand wat hulle skade gaan aanrig, hulle het nie gevra om in die situasie te wees nie, en dis jou plig as ma om hulle te alle tye veilig te hou al is dit ten koste van jou geluk! Ek is so versigtig en my reel is dat wanneer ek iemand sou ontmoet dat ek hulle vir die eerste 6 maande nie sal bloot stel aan die persoon in… Lees meer »
Dis baie hartseer. Ons sukkel al paar jaar vir 'n kind, dan lees mens hierdie berig.
Hoe aaklig moes daardie klein mensie se laaste ure nie gewees het nie. Ek kry skaam vir ons mensdom.